# Francisco Herrera Lorenzo

Francisco Herrera Lorenzo, conegut com a Paco Herrera, (Barcelona, 2 de desembre de 1953) és un exfutbolista català de la dècada de 1970 i posteriorment entrenador.

## Trajectòria esportiva

Es formà al CF Damm passant a jugar, a continuació al CE Sabadell, colors que defensà entre 1972 i 1974. A continuació jugà tres temporades al Real Sporting de Gijón, dues al Llevant UE i set més al CD Badajoz.
Acabada la seva carrera com a jugador inicià la d'entrenador i director tècnic. Començà a les categories inferiors del CD Badajoz, passant més tard al primer equip, amb el qual ascendí a Segona Divisió el 1992. Dos anys més tard compaginà la tasca d'entrenador amb la de director tècnic. Fitxà pel CD Numancia de Sòria, el CP Mérida, i novament al Numància, aquest cop a primera divisió.
A continuació es feu càrrec de ll'Albacete Balompié, el Club Polideportivo Ejido i el Real Club Recreativo de Huelva, sempre a Segona Divisió. Aleshores esdevingué assistent de Rafa Benítez al Liverpool FC, on guanyà la Lliga de Campions de la UEFA, la Supercopa d'Europa i la FA Cup. Dos anys més tard signà com a Director Tècnic del RCD Espanyol, càrrec on hi romangué durant quasi tres temporades.
El mes de febrer de 2009 retornà a la tasca d'entrenador al CE Castelló, deixant l'equip a la setena posició a Segona. El 4 de febrer de 2010 esdevingué entrenador del Vila-real CF B a Segona Divisió, després que l'entrenador d'aquest equip, Juan Carlos Garrido passés al primer en substitució del destituït Ernesto Valverde. El 20 de juny de 2010 signà un contracte amb el Celta de Vigo, club amb el qual assolí l'ascens a primera divisió.
El 19 de juny de 2013 es feu oficial el seu fitxatge pel Reial Saragossa per la temporada 2013-14, però el 17 de març de 2014 fou cessat del seu càrrec pels mals resultats.
El dia 3 de juliol de 2014 s'incorporà a la UD Las Palmas per la temporada 2014-15. El 19 d'octubre de 2015 fou cessat, després de només vuit jornades de lliga, i substituït per Quique Setién. El 7 de juny de l'any següent, fou nomenat entrenador del Reial Valladolid.
El 15 de juny de 2017, Herrera fou nomenat entrenador de l'Sporting de Gijón amb dos anys de contracte. Fou cessat el 12 de desembre, després d'una sèrie de sis partits sense victòria a segona divisió.
Herrera va retornar a l'activitat el 31 de maig de 2018, a l'Aris Thessaloniki FC de la Superlliga Grega. El 5 de novembre, després de quatre derrotes consecutives en lliga, el seu contracte va ser rescindit de mutu acord.
El 16 de novembre de 2018, Herrera va retornar a Las Palmas després de tres anys, per substituir el cessat Manolo Jiménez.

## Referències

* ↑ «Jugadors destacats». Damm CF. Arxivat de l'original el 2015-11-17. [Consulta: 1r desembre 2014].
* ↑ «Paco Herrera se va tirando con bala». Mundo Deportivo, 28-11-2000. [Consulta: 26 novembre 2012].
* ↑ «Paco Herrera, nuevo entrenador». Mundo Deportivo, 20-06-2001. [Consulta: 26 novembre 2012].
* ↑ «Paco Herrera es el nuevo entrenador». Mundo Deportivo, 05-06-2002. [Consulta: 26 novembre 2012].
* ↑ «Herrera, fulminado». Mundo Deportivo, 10-11-2003. [Consulta: 26 novembre 2012].
* ↑ Agencia EFE. «Paco Herrera, nuevo director deportivo del Espanyol». Diario de León, 29-05-2006. Arxivat de l'original el 2015-01-23. [Consulta: 26 novembre 2012].
* ↑ «Paco Herrera se hace cargo del Castellón». Mundo Deportivo, 06-02-2009. [Consulta: 26 novembre 2012].
* ↑ «Paco Herrera entrenará al Villarreal B». Marca, 04-02-2010. [Consulta: 26 novembre 2012].
* ↑ Agencia EFE. «El Celta hace oficial el fichaje de técnico Paco Herrera». Marca, 20-06-2010. [Consulta: 26 novembre 2012].
* ↑ Agencia EFE. «Paco Herrera renueva por dos años». La Voz de Galicia, 17-01-2011. [Consulta: 26 novembre 2012].
* ↑ «¡De Primera!». Faro de Vigo, 03-06-2012. [Consulta: 19 febrer 2013].
* ↑ «Paco Herrera ya se encuentra en Zaragoza». Reial Saragossa, 19-06-2013. [Consulta: 20 juny 2013].
* ↑ «Comunicado oficial del Real Zaragoza». Reial Saragossa, 17-03-2013. [Consulta: 17 març 2013].
* ↑ Agencia EFE. «El Zaragoza destituye a Paco Herrera». Marca, 17-03-2014. [Consulta: 4 juliol 2014].
* ↑ «Paco Herrera, nuevo entrenador de la UD Las Palmas». Unión Deportiva Las Palmas, 03-07-2014. Arxivat de l'original el 2014-07-07. [Consulta: 4 juliol 2014].
* ↑ «Las Palmas destituye a Paco Herrera y confía en Quique Setién» (en castellà). Marca, 19-10-2015. [Consulta: 25 octubre 2015].
* ↑ «Paco Herrera, nuevo entrenador del Real Valladolid» (en castellà). Real Valladolid, 07-06-2016. [Consulta: 12 juny 2016].
* ↑ «Francisco Herrera nuevo entrenador del Sporting» (en castellà). Sporting Gijón, 15-06-2017. Arxivat de l'original el 18 de juny 2017. [Consulta: 15 juny 2017].
* ↑ «Paco Herrera returns to Sporting de Gijón 40 years later». Diari AS, 15-06-2017 [Consulta: 15 juny 2017]. Arxivat 10 de desembre 2017 a Wayback Machine.
* ↑ «El Sporting ultima el acuerdo con Baraja tras destituir a Paco Herrera» (en castellà). Marca, 12-12-2017 [Consulta: 12 desembre 2017].
* ↑ «Paco Herrera, nuevo entrenador del Aris de Salónica» (en castellà). Marca, 31-05-2018 [Consulta: 6 juny 2018].
* ↑ «Οριστικό: Τέλος ο Ερέρα από τον Άρη – Πάει για Έλληνα στον πάγκο» (en grec). Onsports, 05-11-2018. [Consulta: 5 novembre 2018].
* ↑ «Paco Herrera takes over from Manolo Jiménez after his sacking». UD Las Palmas, 16-11-2018. [Consulta: 19 novembre 2018].

## Enllaços externs

* Perfil a BDFutbol (jugador)
* Perfil a BDFutbol (entrenador)